Террорым пэщIэтынымкIэ лъэпкъ комитетым и зэIущIэр Бортников А. В. Москва щригъэкIуэкIащ. Абы хэтащ икIи къыщыпсэлъащ КIуэкIуэ Ю. А.
Террорым пэщIэтынымкIэ лъэпкъ комитетым и Iэтащхьэ, Урысейм ШынагъуэншагъэмкIэ и федеральнэ къулыкъущIапIэм и унафэщI Бортников Александр мэкъуауэгъуэм и 19-м Москва щригъэкIуэкIащ Террорым пэщIэтынымкIэ лъэпкъ комитетым и зэIущIэр. Абы хэтащ икIи къыщыпсэлъащ Къэбэрдей-Балъкъэр Республикэм и Iэтащхьэ КIуэкIуэ Юрий.
Къызэхуэсахэр хэплъащ гъэзэщIакIуэ властым и федеральнэ органхэмрэ Урысей Федерацэм и субъектхэм террорым пэщIэтынымкIэ я комиссэхэмрэ цIыхухэр терроризмэм и идеологием демыгъэхьэхыным икIи ахэр террористхэм я дунейпсо зэгухьэныгъэхэм хемыгъэшэным хуэгъэзауэ ирагъэкIуэкI Iуэхухэм.
ЗэIущIэм щаубзыхуащ терроризмэм пэщIэтыным хуэгъэзауэ къэрал орган-хэм ирагъэкIуэкI лэжьыгъэр егъэфIэкIуэным, Iэщэ, шэхэмрэ лагъымхэмрэ хабзэм къемызэгъыу зэрызэблагъэкIыр къызэпыудыным.
КъБР-м и Iэтащхьэмрэ Правительствэмрэ я пресс-IуэхущIапIэ.
